
**Ј А В Н И П О З И В**



## Општина

## ВРЊАЧКА БАЊА

**организацијама цивилног друштва за подношење кандидатуре за чланство у посебној радној комисији за избор предлога пројеката организација цивилног друштва на конкурсу Општине Врњачка Бања у партнерству са Програмом Уједињених нација за развој**

**У СКЛОПУ ПРОЈЕКТА „ПЛАТФОРМА ЗА ОДГОВОРНО УПРАВЉАЊЕ ЈАВНИМ ФИНАНСИЈАМА“** (спроводи Програм Уједињених нација за развој (UNDP) у Србији, а финансира Влада Шведске (SIDA))

Пројекат Платформа за одговорно управљање јавним финансијама који спроводи Програм Уједињених нација за развој (УНДП) у Србији, а финансира Влада Шведске (СИДА), ради на јачању партнерства између јединица локалне самоуправе (ЈЛС) и цивилног друштва кроз изградњу транспарентнијег приступа финансирању организација цивилног друштва (ОЦД) из буџета ЈЛС, а у складу са локалним потребама. Пројекат такође доприноси спровођењу Циљева одрживог развоја из развојне Агенде за 2030.

Бач, Ниш, Рашка, Ваљево и Врњачка Бања изабрани су у оквиру јавног позива за јединице локалне самоуправе за учешће у наведеном двогодишњем пројекту. Одабране општине и градови ће, уз финансијску и стручно-саветодавну помоћ пројектног тима, јачати партнерство између локалних власти и цивилног друштва, на добробит грађана и локалних заједница. Пројекат подржава увођење и ширење транспарентног финансирања пројеката организација цивилног друштва (ОЦД) из буџета јединица локалне самоуправе, чиме се осигурава веће учешће грађана у процесима доношења одлука и унапређује пружање јавних услуга.

Посебна пажња биће посвећена пројектима који доприносе остваривању следећих циљева одрживог развоја: циљ бр. 1 (Окончати сиромаштво свуда и у свим облицима), циљ бр. 5 (Постићи родну равноправност и оснаживати све жене и девојчице) и циљ бр. 10 (Смањити неједнакост између и унутар држава).

Општини Врњачка Бања ће бити пружена подршка у развоју транспарентнијих механизама за расподелу средстава за финансирање пројеката ОЦД за које намене је обезбеђено 66.000 УСД донаторских средстава уз суфинансирање од стране општине у износу од 33.000,00 УСД.

Општина Врњачка Бања планира да образује посебну радну комисију за избор предлога пројеката, у чији рад ће, поред представника локалне самоуправе и представника УНДП, бити укључени и представници цивилног друштва.

1. **Циљ овог јавног позива** је да се кроз јаван и транспарентан процес изврши избор **представника једне организације цивилног друштва** која ће својим активним учешћем допринети избору најквалитетнијих пројеката на расписаном конкурсу за организације цивилног друштва.

3. **Право учешћа** на јавном позиву имају удружења и друге организације цивилног друштва основане и регистроване сагласно позитивним прописима Републике Србије.

**III КРИТЕРИЈУМИ**

Оргaнизaциjе цивилнoг друштвa које се кандидују морају испуњавати **следеће** **критеријуме**:

1. да су **уписaне у рeгистaр нajмaњe три године** прe oбjaвљивaњa oвoг jaвнoг пoзивa;
2. да поседују **пројектно искуство и експертизу у последње три године;**
3. пожељно је да поседују **искуство у координацији, комуникацији и сарадњи са другим организацијама цивилног друштва, односно чланице су мреже или друге асоцијације организација цивилног друштва**;
4. пожељно је претходно **искуство у раду радних група и других радних и саветодавних тела** које формирају органи државне и покрајинске управе и лоаклне самоуправе управе, **у последње три године.**

**ДОКУМЕНТАЦИЈА КОЈА СЕ ДОСТАВЉА**

Oрганизације цивилног друштва дужне су да доставе **следеће доказе:**

* **попуњен Пријавни формулар** (*Анекс 1 – Пријавни формулар*);
* **листу пројеката** које је организација реализовала, **у последње 3 (три) године** (*Анекс 2 – Образац о реализованим пројектима*);
* пожељно је доставити **доказ о чланству у мрежи или другој асоцијацији организација цивилног друштва** (*уговор, меморандум о сарадњи, потврда мреже или друге асоцијалције и сл.*);
* пожељно је доставити **доказ о искуству у раду радних група и других радних и саветодавних тела** које формирају органи јавне управе, **у последње три године** (*списак радних тела са приложеним копијама решења/одлука о именовању,записника са сатанака, потврдама надлежног органа и сл.*).

**РОК И НАЧИН ПОДНОШЕЊА ПРИЈАВЕ**

**Рoк зa пoднoшeњe пријава траје од 10.03.2020. године до 17.03.2020. године.**

Заинтересоване организације цивилног друштва дужна су да своје пријаве доставе **поштом у затвореној коверти** на адресу:

**Општина Врњачка Бања**

**Крушевачка 17, 36210 Врњачка Бања, канцеларија бр. 3**

сa нaпoмeнoм:  **„Кандидатура за чланство у посебној радној групи за избор предлога пројеката организација цивилног друштва на конкурсу општине Врњачка Бања у партнерству са Програмом Уједињених нација за развој**

**У СКЛОПУ ПРОЈЕКТА *ПЛАТФОРМА ЗА ОДГОВОРНО УПРАВЉАЊЕ ЈАВНИМ ФИНАНСИЈАМА*“**

**- „ЗА ЈАВНИ ПОЗИВ, НЕ ОТВАРАТИ“ -**

**ПОСТУПАК ИЗБОРА**

За потребе припреме и спровођења поступка избора, као и самог јавног позива, формирана је **Комисија за избор представника организација цивилног друштва за чланство у посебној радној групи за израду избор предлога пројеката на конкурсу У СКЛОПУ ПРОЈЕКТА *ПЛАТФОРМА ЗА ОДГОВОРНО УПРАВЉАЊЕ ЈАВНИМ ФИНАНСИЈАМА*.**

Формирана Комисија дужна је да у року од **7 дана од дана истека рока за подношење пријава** донесе коначну **Одлуку о избору представника организација цивилног друштва за чланство у посебној радној групи за избор предлога пројеката** (у даљем тексту: коначна Одлука). Коначна Одлука, као и сам јавни позив, објавиће се на званичним интернет страницама општине Врњачка Бања и доставити подносиоцима пријава на јавни позив електронским путем.

Евентуална питања око поступка подношења пријава могу се упутити на е-mail адресу [rade.curcic@vrnjackabanja.gov.rs](mailto:rade.curcic@vrnjackabanja.gov.rs) или телефоном на 036/601-213 и 036/601-262.

**ДОДАТНЕ ИНФОРМАЦИЈЕ**

Потребни обрасци, као и додатне информације за њихово попуњавање налазе се у оквиру следећих докумената:

1. Анекс 1 – Пријавни формулар
2. Анекс 2 – Образац о реализованим пројектима